วันที่4มิถุนายน2563 มีเพศสัมพันธ์ ไม่ได้ป้องกัน และได้กินยาคุมฉุกเฉินไป และวันที่8มิถุนายน2563 ได้มีเลือดออกมา ประมาน2-3วัน อยากทราบว่ามันคือประจำเดือนไม่ค่ะ และจะท้องหรือป่าว
สวัสดีค่ะ เลือดที่ออกในวันที่ 8 มิ.ย. ซึ่งเกิดหลังจากที่ทานยาคุมฉุกเฉินไปในวันที่ 4 มิ.ย. หากออกนาน 2-3 วัน และไม่ใช่ช่วงวันที่ที่ประจำเดือนควรจะมา ก็ถือเป็นเลือดที่เกิดจากผลของยาคุมฉุกเฉินได้ค่ะ ซึ่งการมีเลือดออก ก็แสดงว่าไม่น่ามีการตั้งครรภ์เกิดขึ้น ส่วนประจำเดือนในรอบถัดไปนั้น ก็อาจมาหลังจากที่มีเลือดออกไปแล้วประมาณ 4 สัปดาห์ค่ะ อย่างไรก็ตาม หากต้องการให้แน่นอน ก็อาจตรวจหาการตั้งครรภ์หลังจากที่มีเพศสัมพันธ์ไปแล้วนานประมาณ 2 สัปดาห์ ดังนั้น หากกังวล ก็สามารถตรวจหาการตั้งครรภ์ในวันนี้ได้แล้วค่ะ หากตรวจไม่พบ ก็แสดงว่าไม่มีการตั้งครรภ์เกิดขึ้นค่ะ